Matre Haugsdal kraftverk

Matre Haugsdal kraftverk er et vannkraftverk i Masfjorden kommune i Vestland. Det utnytter et fall på 528 meter. Matre H henter vann fra Haugsdalsvassdraget og bruker Godbotnsvatnet som reguleringsmagasin. Vannet kan reguleres mellom 537 og 516 moh. I tillegg reguleres Storavatnet mellom 704 og 672 moh, Svartavatnet mellom 781 og 733 moh, Skjerjavatnet mellom 804 og 764 moh og Hjortevatnet mellom 790 og 765 moh. Vannet fra disse utnyttes i Vemundsbotn kraftverk før det kommer ut i Godbotnsvatnet. Installert effekt er 180 MW fra to francisturbiner. Årsproduksjon er 637 GWh. Kraftverket erstatter Matre H fra 1957. Det er bygget ny fjellhall innenfor den gamle (som fremdeles er i drift), og nye vannveier. Det nye kraftverket har dobbelt så mye effekt som det gamle, og større årsproduksjon. Referanser Kilder «NVE Atlas». Utbygd vannkraft. Norges vassdrags- og energidirektorat NVE vannkraftdatabase Eviny Matre Haugsdal kraftverk Eksterne lenker YouTube video: Fra byggingen av Matre Haugsdal kraftverk - Skanska Norge AS